Wie is Ons - Oosterlig - Pretoria - Personeel - Leraars
Oosterlig is ‘n NG Gemeente in die ooste van Pretoria naby Menlyn. Oosterlig is 42 jaar oud maar hou glad nie vas aan haar ouderdom nie. Verandering is vir ons belangrik omdat ons verstaan dat die wêreld voortdurend verander. Ons wil volhou aan wat ons naam beteken: Om ‘n lig in die ooste van Pretoria te wees.
Die enigste manier hoe jy na God toe kan kom is “net soos jy is”. Ons kan Hom nie flous nie. Hy ken ons net soos ons is, en het ons lief net soos ons is. Dit is vir ons baie belangrik dat mense hier welkom voel net soos jy is. Jy hoef nie mooi aan te trek, jou eendjies in ‘n ry te hê of ‘n uitgesorteerde lewe te hê nie. Kom, net soos jy is.
Wanneer iemand op ‘n intensionele reis saam met God en ander mense is, gebeur daar iets spesiaal in daardie persoon se lewe. By Oosterlig fokus ons daarop om ervarings te skep waar mense getransformeer kan word. Ons beplan ons eredienste in die hoop dat mense nie dieselfde daar kan uitstap as wat hulle ingestap het nie. Verder het ons ook ‘n Bybelskool – En Route – wat jou help om te groei in jou volgelingskap van Jesus Christus. Die gesinsbediening fokus daarop om gesinne toe te rus sodat die hele gesin nader aan die Here te beweeg.
Jy kan ‘n verskil maak in hierdie wêreld, jy kan! Daar is soveel nood in ons wêreld dat ons nie anders kan as om ‘n verskil te maak nie. Ons wil graag ‘n verskil in ons direkte omgewing, asook ver van ons. Daarom bestaan Hart-Aksie, ‘n bediening wat daarop fokus om mense en organisasies in Pretoria te ondersteun. Verder ondersteun ons ook Sendelinge wat reg oor die wêreld die goeie nuus van Jesus met mense deel.
Dit is ons in ‘n neutedop. Hieronder is ons leraarspan en personeel.
Kontak ons gerus om ‘n koffie te gaan drink.
Wie is ons leraarspan?
Spanleier, Visionering, Eredienste, Huisgroepe, En Route & Opleiding
Seniors, Huweliksverryking, Coram Deo, Hart-Aksie & CMR
012 998 9466
082 779 8621
Gasvryheid, Nuwe Lidmate, Kommunikasie, Buitelug & Twenty UP
Gesinne, Kinders, Jeug, Doopkursus, Belydenisklas & Missionaal
082 780 1408
Musiek, Kunste & Eredienste
Wie is ons personeel?
Caritas, Leastraat 469, Waterkloof Glen, Pretoria
Posbus 32002, Glenstantia, 0010
Tel 012 993 5437
Faks 012 993 5438
Sondag Dienstye tydens skoolkwartale
Oggend: 08:15 | 10:00